కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 Timings, CSK vs RCB: ఐపీఎల్ 2019 సీజన్ షెడ్యూల్ విడుదల..!
టోర్నీలో మొత్తం 8 జట్లు పోటీపడుతుండగా.. గ్రూప్ దశలో ప్రతి జట్టూ 14 మ్యాచ్‌లు ఆడనుంది. ఇందులో ఏడు మ్యాచ్‌లు సొంతగడ్డపై.. మరో ఏడు ప్రత్యర్థి వేదికపై తలపడటం ఆనవాయితీగా వస్తోంది.
Samayam Telugu | Updated:
Mar 20, 2019, 12:06PM IST
IPL 2019 Timings, CSK vs RCB: ఐపీఎల్ 2019 సీజన్ షెడ్యూల్ విడుదల..!
హైలైట్స్
మార్చి 23 నుంచి ఐపీఎల్ 2019 సీజన్ మ్యాచ్‌లు మొదలు
సార్వత్రిక ఎన్నికల నేపథ్యంలో.. ఇటీవల రెండు వారాల మ్యాచ్‌ల షెడ్యూల్‌ని ప్రకటించిన బీసీసీఐ
తాజాగా గ్రూప్ దశ వరకూ షెడ్యూల్ విడుదల
తొలి మ్యాచ్‌లో  చెన్నై సూపర్ కింగ్స్‌తో రాయల్ ఛాలెంజర్స్ బెంగళూరు ఢీ
ఐపీఎల్ 2019 సీజన్ మ్యాచ్‌ల షెడ్యూల్‌ని భారత క్రికెట్ నియంత్రణ మండలి (బీసీసీఐ) ఈరోజు విడుదల చేసింది. దేశంలో సార్వత్రిక ఎన్నికలు జరగనుండటంతో ఇటీవల రెండు వారాల షెడ్యూల్‌ని విడుదల చేసిన బీసీసీఐ.. తాజాగా గ్రూప్ దశ వరకూ షెడ్యూల్‌ని ప్రకటించింది. తొలి మ్యాచ్‌లో డిఫెండింగ్‌ ఛాంపియన్ చెన్నై సూపర్ కింగ్స్‌తో రాయల్ ఛాలెంజర్స్ బెంగళూరు ఢీకొననుంది. గత సీజన్ తరహాలో గ్రూప్ దశ వరకూ మ్యాచ్‌లు సాయంత్రం 4 గంటలకి, రాత్రి 8 గంటలకి ప్రారంభంకానున్నాయి.
ఐపీఎల్ 2019 సీజన్ పూర్తి షెడ్యూల్ కోసం క్లిక్ చేయండి..!
ఈ నెల 23 నుంచి ఐపీఎల్ 2019 సీజన్ మొదలుకానుండగా.. మే 5న గ్రూప్ దశ ఆఖరి మ్యాచ్ జరగనుంది. అయితే.. క్వాలిఫయర్స్, ఎలిమినేటర్, ఫైనల్‌ మ్యాచ్‌ల తేదీలు, వేదికల్ని మాత్రం బీసీసీఐ వెల్లడించలేదు. దేశంలో ఏప్రిల్ 11 నుంచి మే 19 వరకూ ఎన్నికలు జరగనున్నాయి.
టోర్నీలో మొత్తం 8 జట్లు పోటీపడుతుండగా.. గ్రూప్ దశలో ప్రతి జట్టూ 14 మ్యాచ్‌లు ఆడనుంది. ఇందులో ఏడు మ్యాచ్‌లు సొంతగడ్డపై.. మరో ఏడు ప్రత్యర్థి వేదికపై తలపడటం ఆనవాయితీగా వస్తోంది. తాజాగా ఎన్నికల నేపథ్యంలో.. కొన్ని జట్లు సొంతగడ్డపై ఎక్కువ మ్యాచ్‌లు ఆడే అవకాశం లేదని వార్తలు వచ్చినా.. బీసీసీఐ.. స్టేడియాల మార్పుతో ఆ సమస్య తెరపైకి రాకుండా చూసుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.